PROCES VERBAL
Nr. 19 din 21.08.2015
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, GROZAVU Petru, GUREZ Lilia, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.

Invitați:
Olga Bordeianu, Președinte  al IPNA Compania ”Teleradio-Moldova”;
Gheorghișenco Veaceslav – Director interimar al radiodifuziunii al IPNA Compania ”Teleradio-Moldova”;
Stelea Tatiana – Vicedirector, șef Serviciu planificare și control;
Vicol Alecu – Șef Serviciul juridic;
Covali Vitalie – Specialist principal Serviciul juridic.


În conformitate cu pct. 36 - 37 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 7 membri CO, respectiv a propus începerea şedinţei CO.

S-a votat începerea şedinţei, ora 14:00: „PRO” – 7 voturi  (D. Deleu; P. Grozavu; L. Gurez; L. Călugăru; S. Nistor; V. Țapeș; L. Vasilache)

Preşedintele Consiliului de Observatori al IPNA Compania „Teleradio-Moldova” a dat citirii subiectele din Ordinea de zi şi a supus votului Ordinea de zi cu următoarele subiecte:
1) Analiza economico-financiară și juridică a raporturilor de locațiune în cadrul IPNA Compania „Teleradio-Moldova”: venituri; datorii, litigii cu referire la Hotărârea Curții de Conturi nr. 13 din 30.04.2015;
2) Analiza juridică a litigiilor în care este implicată IPNA Compania „Teleradio-Moldova”.
S-a votat: „PRO” – 7 voturi (D. Deleu; P. Grozavu; L. Gurez; L. Călugăru; S. Nistor; V. Țapeș; L. Vasilache)

[bookmark: OLE_LINK8][bookmark: OLE_LINK7]Subiectul nr. 1 - Analiza economico-financiară și juridică a raporturilor de locațiune în cadrul IPNA Compania „Teleradio-Moldova”: venituri; datorii, litigii cu referire la Hotărârea Curții de Conturi nr. 13 din 30.04.2015
Luînd în considere faptul că actele pentru Ordinea de zi a ședinței CO au fost prezentate în termeni și fiecare membru a avut suficient timp să le studieze, președintele Consiliului de Observatori, Doina Deleu, a propus de a trece direct la compartimentul întrebări. 
Dna Deleu a abordat tema costurilor pentru chirie care constituie suma de 309 lei pentru m2 , ceea ce după părerea dumneaei este exagerat, iar soluția ar fi de întocmit o scrisoare către Guvernul Republicii Moldova prin care să solicităm modificare coeficientului care stabilește taxa pentru chirie.
Alecu Vicol a menționat că dumnealui este de aceeași părerea și consideră că în acest caz trebuie efectuată o modificare a legislației cu micșorarea coeficientului   indicat în anexa la legea bugetului care stabilește plata pentru chirie și de stabilit un coeficient real care ar atrage clienți.
Dna Călugăru a cerut juristului Companie o explicație în privința persoanelor care au datorii față de IPNA Compania ”Teleradio-Moldova” și de ce nu au fost formulate penalități în contractele de locațiune în cazul în care nu sunt onorate obligațiunile.
Juristul Companiei a explicat faptul că conform procedurii de încheiere a contractelor de locațiune în IPNA Compania ”Teleradio-Moldova”, Serviciul juridic elaborează un proiect de contract de locațiune, propus potențialilor locatari, ulterior conducerea Companiei negociază clauzele contractuale, doar ei decid ce va stipula contractul de locațiune. Serviciul juridic nu este abilitat cu dreptul de a negocia clauzele contractuale cu potențialii locatari. 
Dna Călugăru s-a arătat indignată de faptul că locatarii cu datorii istorice continuă să utilizeze spațiile IPNA Compania ”Teleradio-Moldova”, care nici măcar nu a inițiat procese de judecată față de datornici.
Alecu Vicol a explicat că iniţial s-a încercat de a soluţiona aceste litigii pe care extrajudiciară prin care au fost propuşi nişte termeni de stingere a datoriilor IPNA Compania ”Teleradio-Moldova”.
Preşedintele IPNA Compania ”Teleradio-Moldova” a comunicat membrilor CO despre faptul că situația este mult mai complicată deoarece nici IPNA Companie ”Teleradio-Moldova” nu și-a respectat pînă la moment obligațiile contractuale conform cărora compania se obligă de a menține spațiile oferite în locațiune în condițiile bune. O altă problemă deosebit de gravă este că în cantină se organizează nunți și alte tipuri de ceremonii, respectiv pe teritoriul companiei, care este obiect strategic, au acces persoane străine ceea ce este inadmisibil, și nici nu vede rostul porților instalate și a Pazei de Stat. Totodată, dna Olga Bordeianu a menționat că în contractele de locațiune lipsește clauza prin care contractele pot fi reziliate.
Dna Olga Bordeianu consideră că toate problemele de locaţiune și datorii s-au lovit într-un perete și nu se mișcă din loc, juriștii Companiei deja s-au expus vizavi de situația create și dumneaiei crede că a venit timpul de apelat la o asistență juridică din exterior. Există multe companii care prestează servicii juridice cu care se poate de încheiat un contract de prestare de servicii juridice pentru a soluționa problema data.
Dl Grozavu a remarcat că, în situația în care contractele de locațiune au fost încheiate de fosta administrație a Companiei cu mai multe lacune și în detrimentul Companiei, soluţia propusă de preşedintele IPNA „Teleradio-Moldova” și, anume, o expertizare juridică din exterior, ar fi o alternativă care merită să fie susținută, inclusiv s-ar putea obține servicii juridice gratuite, plătite din granturi internaţionale pe domeniul mass-media, pentru cazurile de luptă cu corupția, delapidările și alte fraude care prejudiciază statul. În acest sens ar putea fi consultate ONG-urile media.
	Suplimentar, dnul Grozavu a solicitat prezentarea copiilor contractelor de locaţiune încheiate cu persoanele juridice care au acumulat mari datorii faţă de Companie și a constatat că contractele cu aceste firme sunt redactate în detrimentul Companiei. La întrebarea de ce nu s-au înaintat pretenții SRL „Lagro” (unul din marii datornici) în anul 2013, pe cînd expira termenul de locaţiune a spaţiului, așa după cum prevăd condițiile contractului: cu 60 de zile până la expirarea termenului de locaţiune.  Dl Vicol a explicat că în anul 2013, între Companie şi „Lagro” SRL a mai existat un contract adiţional prin care s-a prelungit termenul pînă în anul 2030. Iar serviciul financiar a prezentat copia acordului care s-a dovedit a fi încheiat până în 2035!!!
[bookmark: _GoBack]Preşedintele CO, Doina Deleu a cerut explicaţii Şefului Serviciului juridic vizavi de datele eronate prezentate membrilor CO pentru şedinţă, deoarece în informația prezentată sub formă de tabel, contractului de locaţiune nr. 164 din 03.06.2008 semnat cu SRL ”Lagro In” expiră la 01.06.2013, iar ulterior studierii contractelor s-a atestat că acesta expiră abia în anul 2035. Cum putea Compania să prelungească termenul de acțiune a contractului cu un locatar care nu și-a onorat din start obligațiunile contractuale? În lipsa unui răspuns plauzibil, dna Deleu a recomandat Preşedintelui IPNA Compania „Teleradio-Moldova” să sancţioneze persoanele care au contribuit la prezentarea eronată a informaţiilor pentru subiectul dat. În același timp, a solicitat Președintelui IPNA Compania „Teleradio-Moldova” să primească informația cu semnătura persoanelor care au întocmit-o și la rândul său aceasta să fie prezentată membrilor CO semnată, în caz contrar ea nu va fi recepționată. 
Ca urmare a dezbaterilor din cadrul ședinței, președintele CO a propus să se ia act Analiza economico-financiară şi juridică a raporturilor de locaţiune în cadrul IPNA Compania ”Teleradio-Moldova”: venituri, datorii, litigii, cu referire la Hotărârea Curţii de Conturi nr. 13 din 30.04.2015 prezentată de Preşedintele IPNA Compania „Teleradio Moldova”.
	Președintele IPNA Compania ”Teleradio-Moldova” va identifica, pînă în luna octombrie 2015, persoana juridică/fizică pentru expertizarea juridică a tuturor contractelor de locațiune și recomandarea soluțiilor de încasarea a datoriilor. 
	Transmiterea în locațiune a bunurilor IPNA Companiei ”Teleradio-Moldova” se va efectua cu acordul prealabil al Consiliului de Observatori, în conformitate cu prevederile art. 63 din Codul audiovizualului și capitolul 11 pct. 7 lit. c) din Statutul Instituţiei Publice Naţionale a Audiovizualului Compania „Teleradio-Moldova”.
Anexa „Analiza economico-financiară şi juridică a raporturilor de locaţiune în cadrul IPNA Compania ”Teleradio-Moldova”: venituri, datorii, litigii, cu referire la Hotărârea Curţii de Conturi nr. 13 din 30.04.2015” este parte integrantă a prezentei hotărâri.
S-a votat: „PRO” – 7 voturi (D. Deleu; P. Grozavu; L. Gurez; L. Călugăru; S. Nistor; V. Țapeș; L. Vasilache).


Subiectul nr. 2 - Analiza juridică a litigiilor în care este implicată IPNA Compania „Teleradio-Moldova”.
	Membrii CO au concretizat faptul că deşi analiza juridică a litigiilor în care este implicată IPNA Compania „Teleradio-Moldova” este într-o situaţie mai bună decît analiza economico-financiară și juridică a raporturilor de locațiune în cadrul IPNA Compania „Teleradio-Moldova”: venituri; datorii, litigii cu referire la Hotărârea Curții de Conturi nr. 13 din 30.04.2015, totuşi este necesar de apelat la o expertizare juridică externă care va examina toate dosarele judiciare în care este implicată IPNA Compania „Teleradio-Moldova” şi va oferi soluţii de soluţionare a litigiilor.
	Ca urmare a dezbaterilor publice, Președintele CO, Doina Deleu a propus să se ia act Analiza juridica a litigiilor în care este implicata IPNA Compania ”Teleradio-Moldova” prezentată de Preşedintele IPNA Compania „Teleradio Moldova”.
	Președintele IPNA Compania ”Teleradio-Moldova” va identifica, până în luna octombrie 2015, persoana juridică/fizică pentru expertizarea dosarelor de muncă. 
	Anexa „Analiza juridica a litigiilor în care este implicata IPNA Compania ”Teleradio-Moldova” este parte integrantă a prezentei hotărâri.
S-a votat: „PRO” – 6 voturi (D. Deleu; P. Grozavu; L. Gurez; L. Călugăru; S. Nistor; L. Vasilache); „CONTRA” – 1 vot (V. Țapeș).

Membrii CO au concretizat faptul că următoarea ședință va avea loc vineri, 11 septembrie, ora 14.00, iar pe Ordinea de zi vor figura chestiunile:
1. Proiectul conceptului de realizare/implementare a recomandărilor Curţii de Conturi din Raportul nr. 13 din 30.04.2015 privind auditul conformităţii gestionării fondurilor publice asociat auditului situaţiilor financiare la Instituţia Publică Naţională a Audiovizualului Compania „Teleradio-Moldova” pe anii 2013-2014.
2. Acte normative şi documente interne ale IPNA Compania „Teleradio-Moldova” care reglementează achitarea onorariilor, cu referire la Hotărârea Curţii de Conturi nr. 13 din 30.04.2015.
3. Examinarea scrisorii nr. 27-05-210/794 din partea Inspecției financiare a Ministerului Finanțelor al Republicii Moldova.
Preşedintele CO a declarat epuizarea subiectelor din Ordinea de zi şi a pus la vot încheierea şedinței.

S-a votat: „PRO” – 7 voturi (D. Deleu; P. Grozavu; L. Gurez; L. Călugăru; S. Nistor; V. Țapeș; L. Vasilache)

Durata şedinţei: 14:00-17:10.
Au semnat:

Preşedintele
Consiliului de Observatori                                    		Doina DELEU


Secretarul
Consiliului de Observatori                                   		Mariana CERSAC

